Suchinthana/ta-wikipedia huggingface dataset:
தேவநல்லூர் கோமதி அம்மன் உடனுறை சோமநாதர் கோயில்

தேவநல்லூர் கோமதி அம்மன் உடனுறை சோமநாதர் கோயில் என்பது இந்தியாவின், தமிழ்நாட்டின், திருநெல்வேலி மாவட்டம், தேவநல்லூர் என்ற ஊரில் உள்ள சிவன் கோயில் ஆகும்.   இக்கோயிலானது திருநெல்வேலியில் இருந்து களக்காடு செல்லும் சாலையில் தாமிரபரணி ஆற்றின் துணை ஆறான பச்சையாற்றின் கரையில் அமைந்துள்ளது. இத்தலம் இராமர் சிவனை வழிபட்டு பேறுபெற்ற பஞ்சலிங்க தலங்கலில் ஒன்றாக கருதப்படுகிறது.

தொன்மம் 
800 ஆண்டுகளுக்கு முன்பு இப்பகுதியை வீரமார்த்தாண்டன் என்னும் மன்னன் ஆண்டுவந்தான். ஒரு சமயம் அவன் வேட்டைக்குச் சென்றபோது, வேட்டை நாய் ஒன்று முயலைத் துரத்திச் என்றது. ஓடிக்கொண்டிருந்த முயல் ஒரு மரத்தின் அடியில் சென்றதும், திடீரென நாயை எதிர்த்து நின்று, நாயை விரட்டியது. மறு நாள் வேட்டைக்குச் சென்றபோதும் இதேபோன்று முயல் அந்த இடத்தில் நாயை விரட்டிய நிகழ்வு நடந்தது.

இதைக் கண்டு ஆச்சரியமுற்ற மன்னன். மரத்தின் அருகே குழிதோண்டிப் பார்க்குமாறு தன் வீரர்களுக்கு கட்டளை இட்டான். அப்போது அக்கே ஒரு சிவலிங்கம் கிடைத்தது. இறைவனின் பெருமையை வியந்து பச்சையாறின் கரையில் சோமநாதருக்கு கோயில் கட்டினான் என்ற கதை உள்ளது.

இறைவன் இறைவி 
சோமநாதர் கோயிலில் இறைவன் சிவலிங்கமாக காட்சியளிக்கிறார். இறைவியின் திருவுருவம் மிகுந்த நுணுக்கமாக வடிக்கப்பட்டுள்ளது. அம்மனின் முகத்தில் புன்னகையுடன் காட்சியளிப்பவராக உள்ளார். இருவரும் கிழக்கு நோக்கி காட்சியளிக்கின்றனர்.

மேற்கோள்கள் 

திருநெல்வேலி மாவட்டத்திலுள்ள சிவன் கோயில்கள்
சைமா

சைமா என்பது நியூ கினி மற்றும் வடகிழக்கு ஆத்திரேலியாவில் காணப்படும் அல்செடினிடே குடும்பத்தில் உள்ள மர மீன்கொத்தி பேரினமாகும்.

1827-இல் பிரெஞ்சு அறுவை சிகிச்சை நிபுணரும் இயற்கை ஆர்வலருமான ரெனே லெசன் என்பவரால் இந்த பேரினம் அறிமுகப்படுத்தப்பட்டது. சைமா என்பது கிரேக்கப் புராணங்களில் காணப்படும் கடல் வாழ் இளம் உயிரியின் பெயர்.

இந்தப் பேரினத்தில் இரண்டு சிற்றினங்கள் உள்ளன. அவை:

இரண்டு சிற்றினங்களின் முதிர்வடைந்த மீன்கொத்திகள் பிரகாசமான மஞ்சள் அலகினைக் கொண்டுள்ளன. மலை மீன்கொத்தி நியூ கினி மலைப்பகுதிகளில் மட்டுமே காணப்படும். நியூ கினியாவின் தாழ் நிலப் பகுதிகளிலும், வடகிழக்கு ஆத்திரேலியாவில் உள்ள கேப் யோர்க் தீபகற்பத்திலும் மஞ்சள்-அலகு மீன்கொத்தி காணப்படுகிறது.

மேற்கோள்கள் 

பறவைப் பேரினங்கள்
மாசிடோனியா சதுக்கம்

மாசிடோனியா சதுக்கம் (Macedonia Square, Sofia) பல்கேரியா நாட்டின் தலைநகரான சோபியாவின் மையத்தில் உள்ள ஒரு முக்கிய நகர சதுக்கம் மற்றும் சந்திப்பு ஆகும். 1989 ஆம் ஆண்டு ஏற்பட்ட சனநாயக மாற்றங்களுக்கு முன்பு மாசிடோனியன் இனக்குழுவைச் சேர்ந்த பல்கேரியாவின் அரசியல் தலைவரும் மெய்யியல் அறிஞருமான திமிடர் பிளாகோவ் நினைவாகப் இப்பெயரிடப்பட்டது.

சதுக்கத்தை கடக்கும் முக்கிய சாலைகள் மாசிடோனியா சாலை, இரிசுட்டோ போடேவ் சாலை மற்றும்  மத்திய விட்டோசா சாலைக்குச் செல்லும் அலபின் தெரு ஆகியவை மாசிடோனியா சதுக்கத்தை கடக்கும் முக்கிய சாலைகளாகும். டிராம் வண்டிப் பாதைகள் பல இச்சதுக்கத்தின் வழியாக செல்கின்றன. வேளாண்மை, உணவு மற்றும் வனத்துறை அமைச்சகம் மற்றும் சாலை உள்கட்டமைப்பு முகமை ஆகியவற்றின் கட்டடங்கள் சதுக்கத்திற்கு அருகிலேயே அமைந்துள்ளன.  மாசிடோனியா சதுக்கம் விரைவான நகர்ப்புற வளர்ச்சியின் ஒரு பகுதியாகும். நகரத்தின் மிக உயரமான இரண்டு கட்டடங்கள் இங்கு அமைந்துள்ளன. மற்றொரு கட்டடம் கட்டுமானத்தில் உள்ளது.

படக்காட்சியகம்

மேற்கோள்கள்

பல்கேரியா
குள்ள வாத்து

குள்ள வாத்துகள் (Pygmy goose) என்பன நெட்டாபசு பேரினத்தைச் சேர்ந்த மிகச் சிறிய "மரக்கிளைகளில் வாழும் வாத்துகளின்" குழுவாகும்.

வகைப்பாட்டியல்
குள்ள வாத்து பழைய உலக வெப்ப மண்டலப் பகுதிகளில் இனப்பெருக்கம் செய்கின்றன. இவை அனைத்து காட்டுப் பறவைகளிலும் மிகச் சிறியவை. இவை புறமரபுவழி குழுவாக இருப்பதால், வகைப்பாட்டியலில் வேறு இடத்தில் வைக்கப்பட வேண்டும். டப்லிங் வாத்து துணைக்குடும்பமான அனாடினேவுடன் ஆரம்பத்தில் கருதப்பட்ட இன உறவு  கேள்விக்குள்ளாக்கப்பட்டது. மேலும் இவை நீர்ப்பறவைகளின் பண்டைய கோண்டுவானா தழுவல் பரவலில் ஒரு பரம்பரையை உருவாக்குகின்றன. இதில் இவை தெளிவற்ற தொடர்புகளைக் கொண்டுள்ளன. மத்திய மெக்சிகோவின் ஜாலிசுகோவின் பிற்பகுதியில் உள்ள கெம்பிலியலினிருந்து (5.0–4.1 மிஆ) விவரிக்கப்படாத புதை படிவ இனம், டார்சோமெட்டாடார்சசின் தூர உறவாக அடையாளம் காணப்பட்டுள்ளது. இது புதிய உலகில் உள்ள இனத்தின் பதிவு மட்டுமே.

நெட்டாபசு பேரினமானது 1836-இல் செருமனி இயற்கையியலாளர் ஜோகன் பிரெட்ரிக் வான் பிராண்ட் என்பவரால் நிறுவப்பட்டது. இந்த பெயர் பண்டைய கிரேக்கச் சொல்லான நெட்டா என்பதிலிருந்து. நெட்டா என்பதன் பொருள் "வாத்து" என்பதாகும். பவுசு என்றால் "கால்" என்று பொருள்படும். இதன் மாதிரி இனங்கள், ஆப்பிரிக்க குள்ள வாத்து, நெட்டாபசு ஆரிடசு ஆகும்.

சிற்றினங்கள்
இந்தப் பேரினத்தில் மூன்று சிற்றினங்கள் உள்ளன.

குள்ள வாத்துகள் குறுகிய அலகு, வட்டமான தலை மற்றும் குறுகிய கால்களை உடையன. இவை மரப் பொந்துகளில் கூடு கட்டுகின்றன.

மேலும் பார்க்கவும் 

 மிகச்சிறிய உயிரினங்கள்

மேற்கோள்கள்

மேலும் படிக்க

வெளி இணைப்புகள் 

 Species text in The Atlas of Southern African Birds.

வாத்துகள்
நியோசென்

நியோசென் (Neochen) என்பது அனாடிடே குடும்பத்தில் உள்ள பறவைகளின் பேரினமாகும்.

பரவியுள்ள இனங்கள் 
இந்த பேரினத்தில் தற்பொழுது ஒரே ஒரு சிற்றினம் மட்டுமே உள்ளது.

புதைபடிவ இனங்கள் 

 † நியோசென் பார்பாடியானா
 † நியோசென் டெபிலிசு
 † நியோசென் புகில்

மேற்கோள்கள் 

தென்னமெரிக்கப் பறவைகள்
பறவைப் பேரினங்கள்
வாத்துகள்
பருத்த அலகு குயில் கீச்சான்

பருத்த அலகு குயில் கீச்சான் (Stout-billed cuckooshrike)(கொராசினா கேருலியோக்ரிசியா) என்பது கேம்பேபாகிடே குடும்பத்தில் உள்ள ஒரு பறவை சிற்றினம் ஆகும். இது அரு மற்றும் நியூ கினி தீவுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள் 

கீச்சான்
சர்தார்பூர் சட்டமன்ற தொகுதி

சர்தார்பூர் சட்டமன்றத் தொகுதி (Sardarpur Assembly constituency) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளில் ஒன்றாகும்.

இந்த சட்டமன்றத் தொகுதி தார் மாவட்டத்தில் அமைந்துள்ளது.

சட்டப் பேரவை உறுப்பினர்கள்

தேர்தல் முடிவுகள்

2018

2023

மேற்கோள்கள் 

மத்தியப் பிரதேச சட்டமன்றத் தொகுதிகள்
எம்மி ஆபிரகாம்சன்

எம்மி சூலியா கரோலினா கோகுலா ஆபிரகாம்சன் (Emmy Julia Carolina Kocula Abrahamson) சுவீடிய நாட்டைச் சேர்ந்த ஒரு நடிகையும் எழுத்தாளரும் ஆவார். 1976 ஆம் ஆண்டில் இவர் பிறந்தார். மாசுகோவில் வளர்ந்தார். பின்னர் இலண்டனில் நாடகம் பயின்றார், ஆம்சுடர்டாமில் ஒரு நடிகராகவும், பின்னர் வியன்னாவில் ஓர் இயக்குனராகவும் கலை இயக்குநராகவும் பணியாற்றினார். 2009 ஆம் ஆண்டில் மீண்டும் சுவீடன் நாட்டில் வசிக்கத் திரும்பினார்.

இவரது இலக்கிய அறிமுகமானது 2011 ஆம் ஆண்டில் நிகழ்ந்தது. அடுத்த ஆண்டிலேயே குழந்தைகள் மற்றும் இளம் வயது இலக்கியத்திற்கான பிரிவில் ஒரு புத்தகம் பரிசுக்கும் பரிந்துரைக்கப்பட்டது.

எம்மி ஆம்சுடர்டாமில் தங்கியிருந்த போது கணவர் விக் கோகுலாவை சந்தித்தார். விக் அப்போது வீடற்ற மனிதராக இருந்தார். அவர் வியன்னாவுக்குத் திரும்பிச் சென்றார். புதரில் வாழும் ஒரு மனிதனை எப்படி காதலிப்பது என்று எமி ஒரு புத்தகம் எழுதியுள்ளார். இவர்களுக்கு இரண்டு குழந்தைகள் உள்ளனர்.

மேற்கோள்கள்

1976 பிறப்புகள்
வாழும் நபர்கள்
சுவீடன் எழுத்தாளர்கள்
பெண் எழுத்தாளர்கள்
பனாமா பனை

பனாமா பனை (தாவர வகைப்பாட்டியல்: Astrocaryum standleyanum) என்ற தாவரயினம் கரும்பனை என அழைக்கப்படும் பனைகளில் ஒன்றாகும். இவ்வினம் நடு அமெரிக்கா, தென் அமெரிக்காவின் வடபகுதி நாடுகளில் காணப்படுகிறது. குறிப்பாக, பனாமா நாட்டில் அதிகம் காணப்படுகிறது. இதன் பேரினம் அசுட்ரோகாரியம் ( Astrocaryum) ஆகும். இப்பேரினத்தில் 39 இனங்கள் ஏற்றுக்கொள்ளப்பட்டுள்ளன.இப்பனை 15 முதல் 20 மீட்டர்கள் உயரம் வரை வளரும் இயல்புடையது.

மேற்கோள்கள் 

பனையியல்
நார்த் தாவரங்கள்
இராஜ்பூர் சட்டமன்றத் தொகுதி

இராஜ்பூர் சட்டமன்றத் தொகுதி (Rajpur, Madhya Pradesh Assembly constituency) என்பது மத்திய இந்திய மாநிலமான மத்தியப் பிரதேசத்தின் 230 சட்டமன்றத் தொகுதிகளுள் ஒன்றாகும்.

இச்சட்டமன்றத் தொகுதி பர்வானி மாவட்டத்தில் அமைந்துள்ளது.

சட்டமன்ற உறுப்பினர்கள்

தேர்தல் முடிவுகள்

2023

மேலும் பார்க்கவும் 
ராஜ்பூர், மத்திய பிரதேசம்

மேற்கோள்கள் 

மத்தியப் பிரதேச சட்டமன்றத் தொகுதிகள்
பிரிகாமியா ராக்கி

பிரிகாமியா ராக்கி (தாவர வகைப்பாட்டியல்: Brighamia rockii) என்பது, ஹவாய் மொழியில் மோலோகாய் ஓஹா அல்லது புவா ஆலா என்று அழைக்கப்படும், பெல்ஃப்ளவர் குடும்பமான காம்பானுலேசி இனத்தை சேர்ந்த ஒரு பூக்கும் தாவர இனமாகும். ஹவாயில் உள்ள மோலோகாய் தீவுக்கு சொந்தமான இத்தாவரம், புவா தீவின் வடக்கு காற்று வீசும் கடற்கரையில் கடல் மட்டத்திலிருந்து 470 மீ (1,540 அடி) வரையுள்ள பாறைகளில் உள்ள புதர் நிலங்கள் மற்றும் காடுகளில் போன்றவைகளில் வாழ்கிறது.

அமைப்பு 
இத்தாவரமானது,  1–5 மீ (3.3–16.4 அடி) உயரம் கொன்ட தண்டுகளும், சதைப்பற்றுள்ள, முட்டை வடிவ 6–22 செ.மீ (2.4–8.7 அங்குலம்) நீளமும் 1–15 செ.மீ (0.39–5.91 அங்குலம்) அகலமும் கொண்ட இலைகளையும் கொண்டு, தாவரத்தின் மேற்புறத்தில் ஒரு வட்ட அமைப்பை உருவாக்குகின்றன. ஒவ்வொரு மஞ்சரியிலும் மூன்று முதல் எட்டு எக்காள வடிவ வெள்ளை மலர்கள் அமைந்துள்ளன.

பாதுகாப்பு நிலை 
லானாய் மற்றும் மௌய் போன்ற தீவுகளில் இருந்து இத்தாவரம் முற்றிலுமாக அழிக்கப்பட்டுள்ளது. வாழ்விட இழப்பு, அன்னிய தாவரங்களுடனான போட்டி, ஆடுகள் மற்றும் மான்களால் உண்ணப்படுதல் மற்றும் மகரந்தச் சேர்க்கையாளர்களின் பற்றாக்குறை ஆகியவை இதன் உயிர்வாழ்வதற்கான அச்சுறுத்தல் காரணங்களாகும்.

காடுகளில் ஐந்து இடங்களில் இத்தாவரம் பதிவுசெய்யப்பட்டுள்ளது.மொத்த எண்ணிக்கை 200 க்கும் குறைவாக உள்ளதாக மதிப்பிடப்பட்டுள்ளது. எனவே அருகிவரும் இனமாக இது பட்டியலிடப்பட்டுள்ளது. மேலும் இப்போது அறிமுகப்படுத்தப்பட்ட பருந்து அந்துப்பூச்சி டாப்னிஸ் நேரி என்பதன் மூலம் மகரந்தச் சேர்க்கை செய்யப்படுகிறது.

சில ஆர்வமுள்ள தனிநபர்கள் தங்கள் பூர்வீக வாழ்விடங்களில் இத்தாவரத்தைப் பயிரிடப்பட்டு பராமரித்து வருகின்றனர்.

மேற்கோள்கள் 

மிக அருகிய இனங்கள்
ஜோர்ஜ் இராபர்ட் கிரே

ஜோர்ஜ் இராபர்ட் கிரே (George Robert Gray)(8 சூலை 1808 - 6 மே 1872) என்பவர் இங்கிலாந்தினைச் சேர்ந்த விலங்கியலாளர் மற்றும் எழுத்தாளர் ஆவார். இவர் நாற்பதொரு ஆண்டுகளாக இலண்டனில் உள்ள பிரித்தானிய அருங்காட்சியகத்தின் (இயற்கை வரலாற்று அருங்காட்சியகம்)  பறவையியல் பிரிவின் தலைவராக இருந்தார். இவர் விலங்கியல் நிபுணர் ஜான் எட்வர்ட் கிரேயின் இளைய சகோதரர் மற்றும் தாவரவியலாளர் சாமுவேல் பிரடெரிக் கிரேயின் மகன்.

ஜோர்ஜ் கிரேயின் மிக முக்கியமான வெளியீடு டேவிட் வில்லியம் மிட்செல் மற்றும் ஜோசப் வுல்ப் ஆகியோரால் விளக்கப்பட்ட இவரது ஜெனரா ஆப் பேர்ட்ஸ் (பறவைகளின் பேரினம்)(1844-49) ஆகும். இதில் 46,000 குறிப்புகள் இடம் பெற்றுள்ளன.

வாழ்க்கை 

கிரே இலண்டனில் உள்ள லிட்டில் செல்சியாவில் இயற்கை ஆர்வலர் மற்றும் மருந்தியல் வல்லுநர் சாமுவேல் பிரடெரிக் கிரே மற்றும் அவரது மனைவி எலிசபெத் (நீ போர்பீட்) ஆகியோருக்குப் மகனாகப் பிறந்தார். கிரே மெர்ச்சன்ட் டெய்லர் பள்ளியில் படித்தார்.

கிரே 1831-இல் விலங்கியல் பிரிவின் உதவி காப்பாளராகப் பிரித்தானிய அருங்காட்சியகத்தில் தனது பணியினைத் தொடங்கினார்.

இவர் பூச்சிகளைப் பட்டியலிடுவதன் மூலம் தனது வகைப்பாட்டியல் பணியினைத் தொடங்கினார். மேலும் ஆத்திரேலியாவின் பூச்சியியல் (1833) நூலினை வெளியிட்டார். ஜார்ஜஸ் குவியரின் விலங்கு இராச்சியத்தின் ஆங்கில பதிப்பிற்கு பூச்சியியல் பகுதியில் பங்களிப்பு செய்தார். லெபிடோப்டெராவின் பல பேரினங்களை கிரே விவரித்தார். 1833ஆம் ஆண்டில், இவர் இலண்டனின் அரச பூச்சியியல் சமூகமாக மாறியதன் நிறுவனர் ஆவார்.

1960-இல் வெளியிடப்பட்ட, கிரேவின் வெட்டுக்கிளி வார்ப்ளர் பற்றிய கிரேயின் அசல் விளக்கம், இவருக்குப் பெயரினைப் பெற்றுத் தந்தது. மலுக்கு தீவில் உள்ள ஆல்பிடுட் அரசல் வாலேசு என்பவரால் இந்த மாதிரி சேகரிக்கப்பட்டது. வால்புற உணர்த்திகள் பற்றிய கிரேயின் படைப்புகளைக் கையாளும் ஒரு சுருக்கமான சுயசரிதையில், ப்ராக் மூன்று வெளியீடுகளுடன் (1833, 1835 மற்றும் 1843 இல்) பெயரிடப்பட்ட பாஸ்மிட் சிற்றினங்களின் எண்ணிக்கையை இரட்டிப்பாக்குவதற்கு கிரே, பெருமை சேர்த்துள்ளார். கிரே மூன்று வகையான வால்புற உணர்த்திகளுக்குப் பெயரிட்டார்.

வெளியீடுகள் 

 1831 The Zoological Miscellany Zool. Miscell. (1): [1] 1–40
 1833 The Entomology of Australia, in a series of Monographs. Part I. The Monograph of the Genus Phasma. London.
 1835 Synopsis of the species of insects belonging to the family of Phasmidae. London, Longmans. 48pp.
 1844 List of the specimens of birds in the collection of the British Museum. London, Trustees of the British Museum.
 1846 Descriptions and Figures of some new Lepidopterous Insects chiefly from Nepal. London, Longman, Brown, Green, and Longmans.
 1843 Description of several species of the genus Phyllium. Zoologist, (1)1: 117–123.
 1852 Catalogue of Lepidopterous Insects in the British Museum. Part 1. Papilionidae. [1853 Jan], "1852" iii + 84pp., 13pls.
 1871 A fasciculus of the Birds of China. London, Taylor and Francis.
 with Richard Bowdler Sharpe, The Zoology of the Voyage of HMS Erebus & HMS Terror. Birds of New Zealand., 1875. The revised edition of Gray (1846) (1875).

மேற்கோள்கள் 

 பறவைக் கண்காணிப்பாளர்களுக்கான சுயசரிதைகள், மீர்ன்ஸ் மற்றும் மார்ன்ஸ், .

வெளி இணைப்புகள் 

Plates and text from Gray's 1833 Monograph on Phasmidae (archived)
Digitised works by or about George Robert Gray at Biodiversity Heritage Library

1872 இறப்புகள்
1808 பிறப்புகள்
அஞ்சனாத்ரி மலை

அஞ்சனாத்ரி மலைகள் (Anjeyanadri Hill) இந்தியாவின் கர்நாடகா மாநிலம் அம்பிக்கு அருகிலுள்ள அனுமனஹள்ளியில் ( அனுமனின் கிராமம் என்று பொருள்படும்) அமைந்துள்ளது. இது அனுமன் பிறந்த இடமாகக் கருதபடுகிறது. புராணத்தின்படி, அனுமன் அஞ்சனைக்கு பிறந்தார். இதனால் அனுமன் ஆஞ்சனேயன் என்றும் அழைக்கப்பட்டார். இதனால் அவர் பிறந்த இடம் அஞ்சனாத்திரி என அழைக்கப்பட்டது. (அஞ்சனை மலை). சுமார் 575 படிகள் கொண்ட மலையின் உச்சியில் அனுமனுக்கு கோவில் ஒன்று உள்ளது.

இக்கோயிலில் பாறையில் செதுக்கப்பட்ட அனுமன் சிலை உள்ளது. அருகில் இராமர் மற்றும் சீதை மற்றும் அஞ்சனை கோவில்களும் உள்ளன. இந்த இடம் புராணங்களில் கிட்கிந்தை என்று அழைக்கப்பட்டது.

மேற்கோள்கள் 

ஆஞ்சநேயர் கோயில்கள்
அம்பி (கர்நாடகம்)
தாமரை அரண்மனை

தாமரை அரண்மனை அல்லது சித்ராங்கி அரண்மனை ( Lotus Mahal or Chitrangi Mahal ) என்பது இந்தியாவின் அம்பியில் உள்ள ஒரு முக்கியமான மதச்சார்பற்ற கட்டிடமாகும். இது விஜயநகர கட்டிடக்கலைக்கு ஒரு எடுத்துக்காட்டாகும். மேலும், இது நேர்த்தியாக பூசப்பட்ட இரண்டு அடுக்கு கட்டிடமாகும். விஜயநகரப் பேரரசின் அரச குடும்பத்தின் எச்ச இடமாக இந்த அமைப்பு பயன்படுத்தப்பட்டது.

கட்டிடக்கலை 
"தாமரை அரண்மனை"யின் அமைப்பு விஜயநகரப் பேரரசின் அரச குடும்பத்திற்காக உருவாக்கப்பட்டது. அரண்மனை அரசவையின் மையத்திற்கு அருகில் ஒரு சுவர் வளாகத்தைச் சுற்றி நிற்கிறது. அமைப்பு நான்கு பக்கங்களிலும் சமமான திட்டங்களுடன் சமச்சீராக அமைக்கப்பட்டுள்ளது. குவிமாடம் திறந்த தாமரை மொட்டுகள் போன்று தோற்றத்தை அளிக்கிறது. அரண்மனையின் வளைவுகள் இஸ்லாமியக் கட்டிடக்கலை பாணியில் கட்டப்பட்டு, கடுமையான வானிலையிலிருந்து அரண்மனையைப் பாதுகாக்கின்றன. இது இரண்டு மாடிகளைக் கொண்டுள்ளது. இரண்டும் விரிவான பூச்சுகளால் சூழப்பட்ட பல விமானங்களில் வளைந்த திறப்புகளுடன் உள்ளன. இது மூலைகளில் மொத்தம் எட்டு பிரமிடு கோபுரங்களையும் கட்டமைப்பின் நடுவில் ஒரு பெரிய கோபுரத்தையும் கொண்டுள்ளது. மேலும், 24 தூண்களால் தாங்கப்படுகிறது. பிரமிடு கோபுரம் இந்தியக் கட்டிடக்கலையின் தாக்கத்தைக் கொண்டது.  இங்கிருக்கும் தூண்கள், கல்லினால் செதுக்கப்பட்ட நீர்வாழ் விலங்குகள், தாவரங்கள் போன்றவற்றால் அலங்கரிக்கப்பட்டுள்ளன 

அரண்மனை, சுடு செங்கற்கள் மற்றும் சாந்து மூலம் கட்டப்பட்டுள்ளது. தரை தளம் இருமடங்கு குறைக்கப்பட்ட கோணங்களுடன் கூடிய உயரமான அலங்கார கல் அடித்தளத்தில் எழுப்பப்பட்டுள்ளது.

வரலாறு 
இந்த அரண்மனை செனானா வளாகத்தில் கட்டப்பட்டுள்ளது. மேலும், விஜயநகரப் பேரரசின் அரச பெண்களுக்காக ஒதுக்கப்பட்டது. வரலாற்றுக் கணக்குகளின்படி, பேரரசின் அரச பெண்களின் பயன்பாட்டிற்கு இந்த அமைப்பு கட்டப்பட்டது. மன்னன் கிருஷ்ணதேவராயன் தனது மந்திரிகளை சந்திப்பதற்காக தனது சபை அறையாகவும் பயன்படுத்தினார். இந்த அரண்மனை அரச குடும்பத்தின் ஓய்வெடுக்கும் இடமாகவும் பயன்படுத்தப்பட்டது. அம்பி படையெடுப்பின் போது பெரிய சேதம் எதுவும் ஏற்படாத சில கட்டமைப்புகளில் இதுவும் ஒன்று.  தக்காண சுல்தான்களின் பல படையெடுப்புகள் மற்றும் முறையற்ற பராமரிப்பின் காரணமாக, அரண்மனை பாழடைந்தது. மேலும், மறுசீரமைப்பு வேலைகளில் அதன் செதுக்கப்பட்ட அலங்காரத்தின் பெரும்பகுதியை இழந்துவிட்டது.

புகைப்படங்கள்

மேற்கோள்கள் 

விஜயநகரப் பேரரசு
கர்நாடகத் தொல்லியற்களங்கள்
அம்பி (கர்நாடகம்)
இந்தியக் கட்டிடக்கலை
ஒற்றைக்கல் காளை, ஆந்திரப் பிரதேசம்

ஒற்றைக்கல் காளை (Monolithic Bull) என்பது இந்தியாவின் ஆந்திராவின் ஒரு கிராமமான லேபட்சியில் உள்ள நந்தியின் சிற்பமாகும்.    இது ஒரு தொல்லியல் களமாகவும் உள்ளது. 

இது இந்தியாவில் உள்ள மிகப்பெரிய ஒற்றைக் கல்லான நந்தி உருவங்களில் ஒன்று.  மேலும் இது இந்தியாவிலேயே மிகப்பெரியது என்றும் கூறப்படுகிறது.   இது லேபட்சியின் நுழைவாயிலுக்கு  கிழக்கே 1 கிமீ தொலைவில் அமைந்துள்ளது.  இது சிவப்பு கிரானைட் கற்களால் செதுக்கப்பட்டுள்ளது.  இது விஜயநகர கட்டிடக்கலையின் மிகச்சிறந்த மாதிரிகளில் ஒன்றாக கருதப்படுகிறது.

மேற்கோள்கள் 

இந்தியத் தொல்லியற்களங்கள்
பத்தாம் பிரெடெரிக்

பத்தாம் பிரெடெரிக் (Frederik X', Frederik André Henrik Christian; பிறப்பு: 26 மே 1968) டென்மார்க்கின் அரசர் ஆவார். 2024 சனவரி 14 அன்று ராணி மார்கரீத் II முடி துறந்ததைத் தொடர்ந்து அவர் மகன் பிரெடெரிக் அரியணை ஏறினார். 52 ஆண்டுகளுக்குப் பிறகு, அவரது தந்தை, கிங் ஃபிரடெரிக் IX, அவர் டென்மார்க்கின் அரியணையில் ஏறுவதைக் கண்டார்.

பிரெடெரிக் ராணி இரண்டாம் மார்கரீத், இளவரசர் என்றிக் ஆகியோரின் மூத்த மகன் ஆவார். இவர் அவரது தாத்தா, ஒன்பதாம் பிரெடெரிக்கின் ஆட்சியின் போது பிறந்தார், அவரது தாயார் டென்மார்க் ராணியாக 1972 சனவரி 14 இல் பதவியேற்றதைத் தொடர்ந்து பட்டத்து இளவரசரானார். ஆர்கசு பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். பல்கலைக்கழகத்திற்குப் பிறகு, அவர் ஐக்கிய நாடுகள் சபையிலும் பாரிசிலும் தூதுவப் பதவிகளில் பணியாற்றினார். டென்மார்க்கு ஆயுதப்படையின் மூன்று பிரிவுகளிலும் பயிற்சி பெற்றவர்.

2000 ஆம் ஆண்டில், சிட்னியில் 2000 கோடைகால ஒலிம்பிக்கில் கலந்துகொண்டபோது, ஆத்திரேலிய சந்தைப்படுத்தல் ஆலோசகர் மேரி டொனால்ட்சனை பிரெடெரிக் சந்தித்து, 2004 மே 14 அன்று கோபனேகன் பேராலயத்தில் திருமணம் செய்து கொண்டார். இவர்களுக்கு நான்கு குழந்தைகள் உள்ளனர்: கிறித்தியான், இசபெல்லா, இரட்டையர்கள் வின்சென்ட், யோசபின் ஆகியோர்.

ஆட்சி
2023 திசம்பர் 31 ஆம் தேதி ராணி மார்கரீத் II தான் ஆண்டுதோறும் வெளியிடும் நேரடி ஒளிபரப்பு உரையின் போது, தனது பதவி விலகலை அறிவித்தார். 2024 சனவரி 14 அன்று நடந்த அரசுப் பேரவைக் கூட்டத்தில் பிரெடெரிக் டென்மார்க்கின் மன்னராக பதவியேற்றார்.

பதவியேற்புக்குப் பிறகு, கிறித்தியன்சுபோர்க் அரண்மனையின் மேல்மாடத்தில் இருந்து 1849 இல் அரசியலமைப்பு முடியாட்சி அறிமுகப்படுத்தப்பட்டதில் இருந்து டென்மார்க்கு மன்னர்களின் வழக்கப்படி பிரதம மந்திரி மெட்டே பிரெடெரிக்சனால் மன்னராக அறிவிக்கப்பட்டார். அவரது குறிக்கோள் "டென்மார்க் இராச்சியத்திற்காக ஐக்கியம், அர்ப்பணிப்பு" என்பதாகும். ஏழாம் பிரெடெரிக்குக்குப் பிறகு கடவுளைக் குறிப்பிடாத முதல் அரசக் குறிக்கோள் இதுவாகும்.

மேற்கோள்கள்

வெளி இணைப்புகள்

 Biography on the official website of the Danish royal family

|-

1968 பிறப்புகள்
வாழும் நபர்கள்
டென்மார்க்கின் அரசர்கள்
ஆர்வர்டு பல்கலைக்கழக முன்னாள் மாணவர்கள்
தஞ்சோங் பியாண்டாங்

தஞ்சோங் பியாண்டாங் (ஆங்கிலம்: Tanjung Piandang; மலாய்: Tanjung Piandang; சீனம்: 丹绒便当) என்பது மலேசியா, பேராக் மாநிலம், கிரியான் மாவட்டத்தில் (Kerian District) அமைந்துள்ள ஒரு மீனவ நகரம்; மற்றும் முக்கிம் ஆகும். பேராக் மாநிலத்தின் வடமேற்கு முனையில் உள்ளது. பத்து காஜா மாவட்ட நகராண்மைக் கழகத்தின் கீழ் நிர்வகிக்கப் படுகிறது. ஈப்போ மாநகரத்தில் இருந்து 117 கி.மீ. தொலைவில் உள்ளது. 

இந்த நகரம் தஞ்சோங் பியாண்டாங் ஆற்றின் (Sungai Tanjung Piandang) கரையில் அமைந்துள்ளது; மிக அருகில் கிரியான் மாவட்டத்தின் நிர்வாக மையமான பாரிட் புந்தார் நகரம் உள்ளது. தஞ்சோங் பியாண்டாங்கில் உள்ள ஒரு சுற்றுலா பகுதி பான் பெச்சா கடற்கரை (Pantai Ban Pecah) ஆகும். தஞ்சோங் பியாண்டாங்கில் உள்ள பெரும்பாலான கிராமவாசிகள் கடலையே தங்களின் வாழ்வாதாரமாகக் கொண்டுள்ளனர்.

பொது

தஞ்சோங் பியாண்டாங் நகரம், நாட்டின் மிகவும் பிரபலமான இடமாக விளங்கவில்லை; இருப்பினும் ஒரு தனித்துவமான சுற்றுச்சூழல் அமைப்பைக் கொண்டுள்ளது. இயற்கை அழகுடன் மிக அழகிய கடற்கரை பகுதிகளைக் கொண்டுள்ளது. அத்துடன் சுற்று வட்டாரத்தில் பரந்த அளவில் நெல் வேளாண்மையும் நடைபெறுகிறது.

இந்த நகரத்தின் வரலாறு 19-ஆம் நூற்றாண்டின் முற்பகுதியில் இருந்து தொடங்குகிறது. முதன்முதலில் சீனாநாட்டில் இருந்து ஹக்கா சமூகத்தைச் சேர்ந்த குடியேற்றவாசிகள் (Hakka Chinese) இங்கு குடியேறினர். அவர்கள் சிறந்த வாழ்க்கையைத் தேடி இங்கு வந்தனர்; இந்த நகரத்தின் வளர்ச்சிக்கு குறிப்பிடத்தக்க பங்களிப்பை வழங்கி உள்ளனர். அவர்களின் இந்த வருகை, இந்த நகரத்திற்கு தனித்துவமான ஒரு கலாசார அடையாளத்தையும் வடிவமைத்துக் கொடுத்து உள்ளது.

மக்கள் தொகை
2020-ஆம் ஆண்டு புள்ளிவிவரங்களிபடி தஞ்சோங் பியாண்டாங் கிராமப்புற மக்கள் தொகையில் மலாய்க்காரர்கள் 55% விழுக்காடு; சீனர்கள் 35% விழுக்காடு; மற்றும் சிறிய இனமாக 8 விழுக்காடு இந்தியர்கள்; மற்ற இனத்தவர்கள் 2% விழுக்காடு. 

தஞ்சோங் பியாண்டாங்கில் உள்ள மலாய் மக்கள் பெரும்பாலும் கிராமத்திலும் தஞ்சோங் பியாண்டாங் நகரத்திலும் வாழ்கின்றனர். சீனர்கள் உள்பகுதியிலும் பாகன் சேனா மற்றும் தஞ்சோங் பியாண்டாங் நகரங்களிலும் வாழ்கின்றனர்; இந்தியர்கள் கிராம உள்பகுதிக் குடியிருப்புகளில் வாழ்கின்றனர்.

மேற்கோள்கள்

மேலும் காண்க 
 பாரிட் புந்தார்
 கோலா குராவ்
 பாகன் செராய்
 அலோர் பொங்சு	
 கிரியான் மாவட்டம்

வெளி இணைப்புகள்

மலேசிய நகரங்கள்
பேராக் நகரங்கள்
கல்யாண் புடவைகள்

கல்யாண் புடவைகள் (Kalyan Sarees) என்பது கேரளாவைத் தளமாகக் கொண்ட பெண்கள் ஆடை விற்பனை நிலையம் ஆகும். இந்நிறுவனத்தினர் பாரம்பரிய கையால் நெய்யப்பட்ட திருமண புடவை மற்றும் லெகாங்கா எனும் மகளி ஆடைகளுக்குப் பெயர் பெற்றது.

வரலாறு 
கல்யாண் புடவைகள் 1992-இல் டி. எசு. இராமச்சந்திரனால் நிறுவப்பட்டது. 1909-இல் கல்யாணை நிறுவிய டி. எசு. கல்யாணராம ஐயரின் பேரன் ஆவார். இந்நிறுவனத்தின் முதல் விற்பனை நிறுவனம் திருச்சூரில் திறக்கப்பட்டது. இதைத் தொடர்ந்து கோயம்புத்தூர், கண்ணூர், திருவனந்தபுரம் மற்றும் கோழிக்கோடு ஆகிய இடங்களில் விற்பனை நிலையங்கள் திறக்கப்பட்டன.கல்யாண் புடவைகள் நிறுவனத்தின் வணிக தூதுவராக  நடிகர் ஜெயராம் இணைந்துள்ளார்.

செயல்பாடுகள் 

 20 மே 2006, நடிகை மல்லிகா கபூர் புதிய கல்யாண் புடவைகள் & கல்யாண் ஆபரணங்கள் எனும் புதுப்பிக்கப்பட்ட கடையினை திறந்து வைத்தார்.
 28 நவம்பர் 2008, நடிகர் ஜெயராம் கோழிக்கோடு அரையிடத்துப்பாலத்தில் கல்யாண் புடவைகளின் விற்பனை நிலையத்தினை திறந்து வைத்தார்.
 5 ஆகத்துட் 2011 கண்ணூரில் புதிய விற்பனை நிலையத்தினை நடிகர் ஜெயராம் திறந்து வைத்தார். 
 9 ஏப்ரல் 2012 கிரியேட்டிவ் ஏஜென்சி பெர்பார்மன்ஸ் லீக் கல்யாண் புடவை மார்ச் மாதத்தில் 4வது இடத்தைப் பிடித்தது.
 7 நவம்பர் 2012 திருச்சூரில் கல்யாண் புடவைகளின் பிரத்தியக மணமக்கள் பிரிவினை தீப்தி சதி திறந்து வைத்தார்.

மேற்கோள்கள் 

இந்தியாவில் பட்டு
சிவபுரம் (முல்லைத்தீவு)

சிவபுரம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 18 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
கொரின் காப்மேன்

கொரின் லிசெட் காப்மேன் (Corinne Lisette Hofman) 2007 ஆம் ஆண்டு முதல் லைடன் பல்கலைக்கழகத்தில் கரீபியன் தொல்லியல் துறையில் டச்சு மொழி பேராசிரியராக உள்ளார். இவர் 1959 ஆம் ஆண்டு சூலை மாதம் 10 ஆம் தேதியன்று பிறந்தார். இவர் 2014 ஆம் ஆண்டு சுபினோசா பரிசை வென்றவர் ஆவார். 

காப்மேன் வாசெனாரில் பிறந்தார்.  இவர் 1993 ஆம் ஆண்டு லைடன் பல்கலைக்கழகத்தில் முனைவர் பட்டம் பெற்றார்.

தொல்லியல் இதழான ஆண்டிக்விட்டியின் ஆசிரியர் ஆலோசனைக் குழுவில் உறுப்பினராக உள்ளார்.

விருதுகள் மற்றும் அங்கீகாரங்கள் 
2013 ஆம் ஆண்டு காப்மேன் ராயல் நெதர்லாந்து கலை மற்றும் அறிவியல் அகாடமியின் மெரியன் பரிசை வென்றார். மெரியன் பரிசு சிறந்த பெண் விஞ்ஞானிகளுக்கு வழங்கப்படுகிறது. மற்றவர்களுக்கு அறிவியலில் தொழிலைத் தொடர ஊக்குவிக்கிறது.

2014 ஆம் ஆண்டில், டச்சு சுபினோசா பரிசை வென்ற நான்கு பேரில் ஒருவராக இருந்தார். 2.5 மில்லியன் யூரோ மானியம் பெற்றார்.  2015 முதல் காப்மேன் ராயல் நெதர்லாந்து கலை மற்றும் அறிவியல் அகாடமியில் உறுப்பினராக உள்ளார்.  காப்மேன் 2016 ஆம் ஆண்டு அகாடமியா யூரோபியாவின் உறுப்பினராக தேர்ந்தெடுக்கப்பட்டார்.  2018 ஆம் ஆண்டில் இவர் பிரிட்டிசு அகாடமியின் தொடர்புடைய உறுப்பினராகத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 லைடன் பல்கலைக்கழகத்தில் சுயவிவரம்

வாழும் நபர்கள்
1959 பிறப்புகள்
தொல்லியலாளர்கள்
பிளைத் உழவாரன்

பிளைத் உழவாரன் (Blyth's swift)(அபூசு லியுகோனைக்சு) என்பது சிறிய பறவை சிற்றினம். இது வீட்டு  மார்ட்டின் பறவை போன்றது. எவ்வாறாயினும் இது குருவிகளிலிருந்து முற்றிலும் மாறுபட்டது. உழவாரன் அபோடிபார்மிசு வரிசையினைச் சார்ந்தது. இந்த குழுக்களுக்கு இடையேயான ஒற்றுமைகள் ஒரே மாதிரியான வாழ்க்கை முறைகளைப் பிரதிபலிக்கும் ஒன்றிணைந்த பரிணாம வளர்ச்சியின் காரணமாகத் தோன்றியவை.

விளக்கம் 
இந்த பறவைகள் மிகவும் குறுகிய கால்களைக் கொண்டுள்ளன. அவை செங்குத்து மேற்பரப்பில் நிற்க மட்டுமே பயன்படுத்துகின்றன. இதனுடைய விலங்கியல் பெயர் கிரேக்க απους, apous, அதாவது "கால் இல்லாமல்" என்பதிலிருந்து வந்தது. இவை ஒருபோதும் தரையில் தானாக முன்வந்து நிற்காது. பிளைத் உழவாரன் தங்கள் வாழ்நாளின் பெரும்பகுதியை ஆகாயத்தில் கழிக்கின்றன. தங்கள் அலகுகள் மூலம் பிடிக்கும் பூச்சிகளை உண்ணுகின்றன.

பிளைத் உழவாரன் இமயமலையின் வெளிப்புறத்திலிருந்து அசாம் மலைகள் வரையில் உள்ள பகுதிகளில் இனப்பெருக்கம் செய்கிறது. இந்த இனம் புலம்பெயர்ந்து, இந்தியாவிலும் இலங்கையிலும் குளிர்காலத்தினைக் கழிக்கின்றன. 2011ஆம் ஆண்டு ஆய்வில் பல வகைப்பாட்டியல் வல்லுநர்கள் இந்த சிற்றினத்தை கரண்டிவால் உழவாரனிலிருந்து பிரித்துள்ளனர்.

இனப்பெருக்கம் 
இந்த உழவாரன்கள் பாறைகளில் தங்கள் கூடுகளை உருவாக்கி, 2-3 முட்டைகளை இடுகின்றன. ஒரு உழவாரன் ஆண்டுதோறும் அதே தளத்திற்குத் திரும்பும், தேவைப்படும்போது தன் கூட்டை மீண்டும் உருவாக்கும்.

பிளைத் உழவாரன் பொதுவான உழவாரனைப் போலவே இருக்கும். மேலும் இவை வெண் நிறப் பிடரியினைத் தவிரக் கருப்பு நிறத்தில் இருக்கும்.

பெயரிடல் 
பொதுவான பெயரானது, எட்வர்ட் பிளைத் (1810-1873), எனும் இங்கிலாந்து விலங்கியல் மற்றும் வங்காளத்தின் ஆசியச் சமூக அருங்காட்சியகத்தின் கண்காணிப்பாளரின் நினைவாக இடப்பட்டது.

மேற்கோள்கள் 

வடகிழக்கு இந்தியப் பறவைகள்
உழவாரன்கள்
திப்தெரோகார்ப்பசு இந்திகசு

திப்தெரோகார்ப்பசு இந்திகசு (Dipterocarpus indicus)என்பது இந்தியாவின் மேற்குத் தொடர்ச்சி மலைகளுக்குச் சொந்தமான திப்தெரோகார்ப்பேசியே குடும்பத்தில் உள்ள ஒரு பெரிய மரமாகும். IUCN செம்பட்டியல் 2021 இன்படி அழிந்து வரும் உயிரினமாக இது கருதப்பட்டுள்ளது.

படக்காட்சியகம்

மேற்கோள்கள் 

தமிழ்நாட்டின் தாவரவளம்
அருகிய தாவரங்கள்
தங்கஜம் மனோரமா

தங்கஜம் மனோரமா (Thangjam Manorama, 1971-2004) என்பவர் இந்தியாவின்  மணிப்பூரைச் சேர்ந்த 32 வயதான பெண்மணி ஆவார். இவர் 11 சூலை 2004 அன்று இந்திய துணைப் படைப் பிரிவான 17வது அசாம் ரைபிள் வீரர்களால் கொல்லப்பட்டார். அவரது வீட்டில் இருந்து மூன்று கிலோமீட்டர் தொலைவில் தோட்டாக்களால் துளைக்கப்பட்டு, மோசமாக சிதைக்கப்பட்ட இவரது பிணம் கிடந்தது. இதற்கு முந்தைய நாள் இரவுதான் இவர் கைது செய்யப்பட்டிருந்தார். இவர் பலமுறை சுடப்பட்டிருந்தார். கொல்லப்படுவதற்கு முன்பு சித்திரவதை செய்யப்பட்டு பாலியல் வல்லுறவு செய்யப்பட்டிருந்தார். இந்நிகழ்வில் அசாம் ரைபிள்சுக்கு தொடர்பு இருந்தது விசாரணையில் தெரியவந்தது.

அதிகாரப்பூர்வ பதிப்பில் வேறுபாடுகள் 
மனோரமா கைது செய்யப்பட்ட நேரத்தில், கைதுக் குறிப்பேட்டின்படி, குற்றவியல் சம்மந்தப்பட்ட பொருட்கள் எதுவும் அங்கே கிடைக்கவில்லை. ஆனால் அதன் பிறகு அவரது வீட்டில் இருந்து கையைறிகுண்டும், பிற பொருட்களும் கைப்பற்றப்பட்டதாக கூறப்பட்டது. 

தப்பிச் செல்ல முயன்றபோது அவரைச் சுடப்பட்டதாக அசாம் ரைபிள்ஸ் கூறியது. உடலில் ஆறு ஆறு குண்டு காயங்கள் இருந்தபோதிலும், உடலுக்கு அருகில் இரத்தம் இல்லை. எந்த இராணுவ வீரரும் அவரை துரத்தி வந்ததாகவோ அல்லது பிடிக்க முயன்றதாகவோ எந்த தடையமும் காணப்படவில்லை. 

முன்னுக்குப் பின் முரணான இந்த விசயங்களைக் கருத்தில் கொண்டு, மணிப்பூர் அரசால் 2004 இல் ஒரு விசாரணைக் ஆணையம் அமைக்கப்பட்டு, அதன் அறிக்கை 2004 நவம்பரில் சமர்ப்பிக்கப்பட்டது. இருப்பினும், கவுகாத்தி உயர் நீதிமன்றமும் இந்த விசயத்தை ஆராய்ந்து, ஆயுதப்படை (சிறப்பு அதிகாரங்கள்) சட்டம், 1958-இன் கீழ் அசாம் ரைபிள்ஸ் செயல்படுவதால், மாநில அரசு அவர்கள் மீது அதிகாரம் செலுத்த முடியாது, மேலும் இந்த வழக்கை ஒன்றிய அரசே கையாள வேண்டும் என்று தீர்ப்பளித்தது. எனவே, இந்தத் தீர்ப்புக்கு உட்பட்டு அறிக்கை வெளியிடப்படவில்லை.

ஆ.ப.சி.அ.சட்டத்துக்கு எதிரான போராட்டங்கள் 
பாலியல் வல்லுறவு மற்றும் கொலை வழக்கில் ஈடுபட்ட குற்றவாளிகளை தண்டிக்காதலால் மணிப்பூரிலும், தில்லியிலும் பரவலாக நீண்ட போராட்டங்கள் தோன்றின. 

கொலை நடந்த ஐந்து நாட்களுக்குப் பிறகு, சுமார் 30 நடுத்தர வயதுப் பெண்மணிகள் இம்பால் வழியாக அசாம் ரைப்பிள்ஸ் தலைமையகம் நோக்கி நிர்வாணமாக நடந்து சென்றனர். அவர்கள் "எங்களையும் பாலியல் வல்லுறைவு செய் இந்திய இராணுவமே... நாங்கள் அனைவரும் மனோரமாவின் தாய்மார்கள்." என்ற பதாகையை ஏந்தி இருந்தனர்.   அரசின் நிலைப்பாட்டுக்கு எதிர்ப்பு தெரிவிக்கும் வகையில் பத்மசிறீ விருது பெற்ற எழுத்தாளர் எம். கே. பினோதினி தேவி  தனது விருதை திருப்பி அளித்தார்.  2004 ஆம் ஆண்டிலும் அதன் பிறகு பல ஆண்டுகள் போராட்டங்கள் தொடர்ந்தன. 

2012 ஆம் ஆண்டின் முற்பகுதியில், பெண்களுக்கு எதிரான வன்முறையைக் கட்டுப்படுத்துவதற்கான நடவடிக்கைகளின் ஒரு பகுதியாக ஆ.ப.சி.அ.சட்டம் குறித்து ஆராய  நீதியரசர் வர்மாவின் குழு அமைக்கப்பட்டது;  மனோரமா சம்பந்தப்பட்ட எதிர்ப்புப் போராட்டங்களே அரசின் இந்த நடவடிக்கைக்கு குறிப்பிடதக்க காரணமாகும்.  

இந்திய உச்ச நீதிமன்றத்தில் தொடரப்பட்ட வழக்கில், 2014 திசம்பரில் அளித்த ஒரு தீர்ப்பில், மனோரமாவின் குடும்பத்திற்கு ரூ 10 லட்சம் இழப்பீடாக அரசு தரவேண்டும் என்று குறிப்பிட்டது. இது பகுதி அளவு வெற்றியாகக் கருதப்பட்டது, ஆனால் கடந்த காலங்களில் கூட ஆ.ப.சி.அ.சட்டத்தால் பாதிக்கப்பட்டவர்களுக்கு இழப்பீடுகள் அறிவிக்கப்பட்டதைப் போன்றதே இது சந்தேகமும் உள்ளது, ஏனெனில் குற்றவாளிகளுக்கு தண்டனை வழங்குவது தொடர்பாக, குற்றவாளிகளுக்கு எதிராக நீதிமன்றங்கள் எந்தத் தீர்ப்பையும் பிறப்பிக்கவில்லை.

மேற்கோள்கள் 

இந்தியாவில் பெண்களுக்கெதிரான வன்முறைகள்
2004 இறப்புகள்
1970 பிறப்புகள்
மணிப்பூர் நபர்கள்
காளிதாச கலாகேந்திரம்

காளிதாச கலாகேந்திரம் ( Kalidasa Kalakendram ) என்பது கேரளாவின் கொல்லத்தில் உள்ள பிரபல மலையாள நாடக இயக்குனரான ஓ. மாதவன்  அவர்களால் நிறுவப்பட்ட ஒரு தொழில்முறை நாடகக் குழுவாகும். இந்தக் குழு 25 ஜனவரி 1963 இல் பால் அறக்கட்டளையின் தாய் நிறுவனத்தின் கீழ் ஒரு சமூகமாக நிறுவப்பட்டது.

வரலாறு 
கேரளாவில் உள்ள கொல்லம் நகரம் நாடகம் மற்றும் நாடக அரங்குகளுக்கு நன்கு அறியப்பட்டதாகும். கொல்லத்தில் கடந்த காலத்தில் 450க்கும் மேற்பட்ட நாடகக் குழுக்கள் இருந்தன. ஓ. என். வி. குறுப்பு, வைக்கம் சந்திரசேகரன் நாயர் மற்றும் ஜி. தேவராஜன் ஆகியோரின் ஆதரவுடன் 25 ஜனவரி 1963 இல் ஓ. மாதவனால் நிறுவப்பட்ட காளிதாச கலாகேந்திரமும் ஒன்று. இப்போது குழுவை மாதவனின் குடும்பத்தினர் நடத்தி வருகின்றனர். இக்குழு கருணா, மெக்பத் , விளம்பரம் உள்ளிட்ட பல நாடகங்களை நடத்தியுள்ளது.

 திரைப்படங்கள் 
2012 ஆம் ஆண்டில், அனில் இயக்கிய ஹைட் என் சீக் என்ற மலையாளத் திரைப்படத்தின் மூலம் காளிதாச கலகேந்திரம் திரைப்படத் தயாரிப்பில் இறங்கியது. இப்படத்தில் ஓ.மாதவனின் பேரன் திவ்யதர்சன் கதாநாயகனாக நடித்துள்ளார். காளிதாச கலைகேந்திரத்தின் திரைப்பட தயாரிப்பு நிறுவனத்திற்கு காளிதாசா இன்டர்நேஷனல் மூவிஸ்'' என்று பெயரிடப்பட்டது.

மேற்கோள்கள் 

கேரளக் கலைகள்
ஓ. மாதவன்

ஓ. மாதவன் ( O. Madhavan ) (1922 - 19 ஆகஸ்ட் 2005) ஓர் இந்திய நாடக இயக்குநரும் மற்றும் நடிகரும் ஆவார். கேரளாவில் இந்தியப் பொதுவுடைமைக் கட்சியின் நிறுவன உறுப்பினர்களில் ஒருவரான இவர் நாடகத்தின் சிறந்த நிபுணர்களில் ஒருவராகக் கருதப்படுகிறார். கேரளாவில் நாடகத்துறையின் பரிணாம வளர்ச்சிக்கு இவர் பெரும் பங்களிப்பைச் செய்துள்ளார். காளிதாச கலாகேந்திரம் என்ற புகழ்பெற்ற நாடக நிறுவனத்தை நிறுவியவர். சயனம் படத்தில் நடித்ததற்காக 2000 ஆம் ஆண்டில் சிறந்த நடிகருக்கான கேரள மாநில திரைப்பட விருதைப் பெற்றுள்ளார்.

நடிகை விஜயகுமாரி இவரது மனைவியாவார். இவர்களது மகன் முகேஷ் நடிகராக உள்ளார். மேலும் இவர்களுக்கு சந்தியா மற்றும் ஜெயசிறீ என்ற இரு மகள்களும் உள்ளனர்.

விருதுகள் 

 1982: கேரள சங்கீத நாடக அகாடமி விருது 
 1996: கேரள சங்கீத நாடக அகாடமி சகா 
 2000: சிறந்த நடிகருக்கான கேரள மாநில திரைப்பட விருது - சயனம்

மேற்கோள்கள்

வெளி இணைப்புகள்

"Actor O. Madhavan passes away". The Hindu
Madhavan at MSI

இந்திய நடிகர்-அரசியல்வாதிகள்
மலையாளத் திரைப்பட நடிகர்கள்
கொல்லம் மாவட்ட நபர்கள்
கேரள மாநில திரைப்பட விருது வென்றவர்கள்
2005 இறப்புகள்
1922 பிறப்புகள்
அல்-ராம்கோர்முசி

இராம்கோர்முசின் புசுருக் இபின் சக்ரியர் ( Buzurg Ibn Shahriyar of Ramhormuz ), என்பவர் ஓர் ஒரு முஸ்லிம் பயணியும், மாலுமியும், வரைபடவியலாளரும் மற்றும் புவியியலாளரும் ஆவார். இவர் பெர்சியாவின் கூசித்ததானில் பிறந்தார். கி.பி. 953 ஆம் ஆண்டில், சிராப், ஓமன், பசுரா மற்றும் பிற இடங்களில் உள்ள முஸ்லிம் மாலுமிகளின் கதைகளின் தொகுப்பைத் தொகுத்தார்.

அல்-ராம்கோர்முசி, 10 ஆம் நூற்றாண்டின் எழுதிய அஜய்ப் அல்-ஹிந்த் ( இந்தியாவின் அதிசயங்கள்] ) என்ற புத்தகத்தில் இங்குள்ள தீவுகளில் கடுமையான நரமாமிச பழங்குடியினர் வசிப்பதாக விவரித்துள்ளார். அந்தமான் அல்-கபீர் ( பெரிய அந்தமான் ) என்று இவர் அழைத்த ஒரு தீவையும் புத்தகம் குறிப்பிடுகிறது.

இந்தப் படைப்பில், இந்தியா, மலேசியா, இந்தோனேசியா, சீனா மற்றும் கிழக்கு ஆபிரிக்கா ஆகிய நாடுகளுக்கு முஸ்லிம் கடற்தொழிலாளர்கள் எவ்வாறு பயணம் செய்தார்கள் என்பது பற்றிய குறிப்புகள் உள்ளன. அப்பாசியக் கலிபகத்திற்கும் சீனாவின் தாங் வம்சத்திற்கும் இடையே பல்வேறு தொடர்புகள் பற்றியும் இதில் குறிப்பிடப்பட்டுள்ளன.

சர்ச்சை 
புசுருக் முற்றிலும் கற்பனையான நபர் என்று போது பலரால் நம்பப்படுகிறது. இவரது இருப்பு வேறு எந்த ஆதாராங்களிலும் உறுதிப்படுத்தப்படவில்லை. இவர் வாழ்ந்ததாகக் கூறப்படும் நீண்ட காலத்திற்குப் பிறகு, பதின்மூன்றாம் நூற்றாண்டில் இந்தப் புத்தகம் எழுதப்பட்டது. பத்தாம் நூற்றாண்டின் இரண்டாம் பாதியில் அபு இம்ரான் மூசா இப்னு ரபா அல்-அவ்சி அல்-சிராபி என்ற அறிஞர் கெய்ரோவில் எழுதப்பட்டதாக சமீபத்திய ஆராய்ச்சி காட்டுகிறது.

மேற்கோள்கள் 

அரபு மொழி வார்த்தைகளைக் கொண்ட கட்டுரைகள்
பயண எழுத்தாளர்கள்
சாலைகள் மற்றும் ராச்சியங்களின் புத்தகம்

சாலைகள் மற்றும் ராச்சியங்களின் புத்தகம் ( Book of Roads and Kingdoms ) என்பது பாரசீகப் புவியியலாளர் இபின் கோர்தாத்பே என்பவரால் எழுதப்பட்ட 9 ஆம் நூற்றாண்டின் புவியியல் உரையாகும். இது முஸ்லிம் உலகில் அக்காலத்தின் முக்கிய வர்த்தக வழிகளை வரைபடமாக்கி விவரிக்கிறது. மேலும், யப்பான், கொரியா மற்றும் சீனா போன்ற தொலைதூர வர்த்தகப் பகுதிகளைப் பற்றியும் விவாதிக்கிறது. இது கி.பி. 870 இல், அப்பாசியக் கலிபகத்தின் அல்-முதாமித் ஆட்சியின் போது எழுதப்பட்டது. அதே நேரத்தில் இதன் ஆசிரியர் நவீன ஈரானில் உள்ளசிபால் என்ற மாகாணத்தில் அஞ்சல் மற்றும் காவல்துறை இயக்குநராக இருந்தார்.

இந்த நூல் பாரசீக நிர்வாக விதிமுறைகளைப் பயன்படுத்துகிறது, இஸ்லாமியத்திற்கு முந்தைய ஈரானிய வரலாற்றில் கணிசமான கவனம் செலுத்துகிறது. மேலும் "உலகின் பூர்வீக ஈரானிய அண்டவியல் பிரிவு அமைப்பைப்" பற்றிக் கூறுகிறது. இவை அனைத்தும் "இப்பணியின் மையத்தில் ஈரானிய ஆதாரங்களின் இருப்பை" காட்டுகின்றன. 

தொலெமி, கிரேக்கம் மற்றும் இசுலாமியத்திற்கு முந்தைய ஈரானிய வரலாறு ஆகியவை இந்த நூலில் தெளிவான செல்வாக்கைக் கொண்டுள்ளன.

மேற்கோள்கள்

வெளி இணைப்புகள் 
  
اﻟﻤﺴﺎﻟﻚ واﻟﻤﻤﺎﻟﻚ
المسالك والممالك – resource for Arabic books – الوراق
المسالك والممالك لابن خرداذبة ونبذ من كتاب الخراج وصناعة الكتابة للبغدادي
870
புவியியல் நூல்கள்
நந்து லால் சிங் கல்லூரி

நந்து லால் சிங் கல்லூரி (Nand Lal Singh College) என்பது பீகார் மாநிலம் தௌத்பூரில் உள்ள ஒரு பட்டக் கல்லூரி ஆகும். இது ஜெய பிரகாசு பல்கலைக்கழகத்தின்  உறுப்புக் கல்லூரியாகும். இக்கல்லூரி கலை மற்றும் அறிவியல் பிரிவுகளில் மூன்றாண்டு பட்டப்படிப்பை  வழங்குகிறது.

தோற்றம் 
இக்கல்லூரி 1966ஆம் ஆண்டு நிறுவப்பட்டது.

துறைகள் 

 கலை
 இந்தி
 ஆங்கிலம்
 சமசுகிருதம்
 தத்துவம்
 பொருளாதாரம்
 அரசியல் அறிவியல்
 வரலாறு
 நிலவியல்
 உளவியல்
 அறிவியல்
 கணிதம்
 இயற்பியல்
 வேதியியல்
 விலங்கியல்
 தாவரவியல்
 வேளாண்மை

மேற்கோள்கள்

வெளி இணைப்புகள் 
 அதிகாரப்பூர்வ இணையதளம்
 ஜெய பிரகாசு பல்கலைக்கழக இணையதளம் 

இந்தியக் கல்லூரிகள்
Coordinates on Wikidata
பிரித்வி சந்து அறிவியல் கல்லூரி

பிசி அறிவியல் கல்லூரி (Prithvi Chand Vigyan College) அல்லது பிரித்வி சந்து அறிவியல் கல்லூரி என்றும் அழைக்கப்படும் இக்கல்லூரி, இந்தியாவின் பீகாரில் சாப்ராவில் அமைந்துள்ள ஒரு பட்டப்படிப்பு கல்லூரி ஆகும். இது ஜெய பிரகாசு பல்கலைக்கழகத்தின் உறுப்புக் கல்லூரியாகும். இக்கல்லூரி கலை மற்றும் அறிவியலில் இடைநிலை மற்றும் மூன்றாண்டு பட்டப்படிப்பை வழங்குகிறது.

வரலாறு 
பிசி அறிவியல் கல்லூரி  1980-இல், பாபாசாகேப் பீம்ராவ் அம்பேத்கர் பீகார் பல்கலைக்கழகத்தின் ஒரு அங்கமாகச் செயல்பட்டது. பின்னர், 1992-இல், கல்லூரி ஜெய பிரகாசு பல்கலைக்கழகம் தோன்றியபோது இதன் அங்கமாக மாறியது.

துறைகள் 
இக்கல்லூரி பின்வரும் பாடங்களில் இளநிலை பட்டத்தை வழங்குகிறது.

 கலை
 இந்தி
 உருது
 ஆங்கிலம்
 தத்துவம்
 பொருளாதாரம்
 அரசியல் அறிவியல்
 வரலாறு
 உளவியல்
 அறிவியல்
 கணிதம்
 இயற்பியல்
 வேதியியல்
 விலங்கியல்
 தாவரவியல்

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்
 ஜெய் பிரகாஷ் பல்கலைக்கழக இணையதளம் 
இந்தியக் கல்லூரிகள்
Coordinates on Wikidata
பி. வி. நரசிம்ம ராவ் தெலங்காணா கால்நடை மருத்துவ பல்கலைக்கழகம்

பி. வி. நரசிம்ம ராவ் தெலங்காணா கால்நடை மருத்துவ பல்கலைக்கழகம் (P. V. Narasimha Rao Telangana Veterinary University) என்பது முன்பு ஐதராபாத்து கால்நடை மருத்துவக் கல்லூரி மற்றும் ஸ்ரீ பி. வி. நரசிம்ம ராவ் தெலங்காணா மாநில கால்நடை, விலங்கு மற்றும் மீன் அறிவியல் பல்கலைக்கழகம் என வழங்கப்பட்டது. இது இந்தியாவின் தெலங்காணாவில் ஐதராபாத்திலுள்ள இராஜேந்திரநகரில் அமைந்துள்ள ஒரு கால்நடை பல்கலைக்கழகம் ஆகும். இது 2014ஆம் ஆண்டு ஆந்திரப் பிரதேசம் பிரிந்தபோது உருவாக்கப்பட்டது.

வரலாறு 
இப்பல்கலைக்கழகம் முதன்முதலில் ஐதராபாத் கால்நடை மருத்துவக் கல்லூரியாக 1946-இல் உசுமானியா பல்கலைக்கழகத்தின் உறுப்புக்கல்லூரியாக நிறுவப்பட்டது. இது 1964ஆம் ஆண்டில் ஆந்திரப் பிரதேச வேளாண் பல்கலைக்கழகம் நிறுவப்பட்டபோது இதன் நிர்வாகத்தின் கீழ் வந்தது. 2005ஆம் ஆண்டு இது சிறீ வெங்கடேசுவரா கால்நடை மருத்துவப் பல்கலைக்கழகம் உருவாக்கப்பட்டபோது இதன் கீழ் செயல்பட்டது. 2014ஆம் ஆண்டில், ஆந்திரப் பிரதேசத்தின் மறுசீரமைப்பு மற்றும் தெலங்காணா உருவானதைத் தொடர்ந்து, தெலங்காணா அரசாங்கத்தின் சட்டத்தின் மூலம், கால்நடை, விலங்கு மற்றும் மீன்வள அறிவியலுக்கான சிறீ பி. வி. நரசிம்ம ராவ் தெலங்காணா மாநில பல்கலைக்கழகம் உருவாக்கப்பட்டது. இப்பல்கலைக்கழகம் 24-05-2016 முதல் பி. வி. நரசிம்ம ராவ் தெலங்காணா கால்நடை பல்கலைக்கழகம் எனப் பெயர் மாற்றம் செய்யப்பட்டது.

மேலும் பார்க்கவும் 

 இந்தியாவில் கல்வி
 தெலங்காணாவில் உள்ள உயர்கல்வி நிறுவனங்களின் பட்டியல்

மேற்கோள்கள்

வெளி இணைப்புகள் 

 

தெலங்காணா மருத்துவக் கல்லூரிகள்
சிறீ கொண்டா லட்சுமன் தெலங்காணா மாநில தோட்டக்கலை பல்கலைக்கழகம்

சிறீ கொண்டா லட்சுமன் தெலங்காணா மாநில தோட்டக்கலை பல்கலைக்கழகம் (Sri Konda Laxman Telangana State Horticultural University) என்பது தோட்டக்கலை ஆராய்ச்சி மற்றும் கல்வியில் கவனம் செலுத்தும் தெலங்காணா மாநிலம் விவசாயப் பல்கலைக்கழகம் ஆகும். இப்பல்கலைக்கழகம் இந்தியாவில் தெலங்காணா மாநிலம் ஐதராபாத்து நகரில் அமைந்துள்ளது. இப்பல்கலைக்கழகம் டாக்டர் ஒய். எஸ். ஆர். தோட்டக்கலை பல்கலைக்கழகத்தை இரண்டாக பிரித்து தெலங்காணா அரசால் 2014-இல் நிறுவப்பட்டது. இப்பல்கலைக்கழகத்தின் கீழ் இரண்டு உறுப்புக் கல்லூரிகள் செயல்படுகிறது. இவை மகபூப்நகர் மாவட்டத்தில் மொஜெர்லாவில் உள்ள தோட்டக்கலைக் கல்லூரி மற்றும் ஐதராபாத்து மாவட்டத்தில் இராஜேந்திரா நகரில் உள்ள தோட்டக்கலை கல்லூரி ஆகும்.

மேற்கோள்கள்

வெளி இணைப்புகள் 

 

இந்திய வேளாண்மைப் பல்கலைக்கழகங்கள்
முப்பீனைலயோடோயெத்திலீன்

முப்பீனைலயோடோயெத்திலீன் (Triphenyliodoethylene) என்பது C20H15I என்ற மூலக்கூற்று வாய்பாட்டால் விவரிக்கப்படும் கரிம வேதியியல் சேர்மமாகும். அயோடோமுப்பீனைலெத்திலீன் அல்லது பீனைல் இசுடைபீனயோடைடு, முப்பீனைல் வினைலயோடைடு என்ற பெயர்களாலும் அறியப்படுகிறது. முப்பீனைலயோடோயெத்திலீன் என்பது 
முப்பீனைலெத்திலீன் குழுவின் ஒரு செயற்கை இசுடீராய்டு அல்லாத ஈசுட்ரோசன் ஆகும். இது முப்பீனைல்குளோரோயெத்திலீன் மற்றும் முப்பீனைல்புரோமோயெத்திலீன் உடன் தொடர்புடையது. ஆனால் ஒருபோதும் இவை சந்தைப்படுத்தப்படவில்லை.

மேற்கோள்கள்

கரிம அயோடைடுகள்
அரலியா ரெக்சு

அரலியா ரெக்ஸ் என்பது அரலியேசி என்னும் தாவரக் குடும்பத்தில் உள்ள ஒரு பூக்கும் இனமாகும். இது மெகாலோபனாக்சு (Megalopanax) பேரினத்தில் உள்ள ஒரே இனமான மெகாலோபனாக்ஸ் ரெக்ஸ் என்றும் கருதப்படுகிறது. இது கியூபாவின் பிரதேசத்திற்குரிய தாவரமாகும். 
இத்தாவரம் மிக அருகிய இனமாக வரையறுக்கப்பட்டு பாதுகாக்கப்பட்டு வருகிறது.

மேற்கோள்கள்

மிக அருகிய இனங்கள்
மெத்தியோடல்

மெத்தியோடல் (Methiodal) என்பது ஒரு மருந்து ஆகும். CH2INaO3S என்ற மூலக்கூற்று வாய்பாடால் இது விவரிக்கப்படுகிறது. இது எக்சு-கதிர் படப்பிடிப்புக்கு  அயோடின் கலந்த மாறுபட்ட ஊடகமாக பயன்படுத்தப்படுகிறது. முதுகெலும்பை படம்பிடிக்கும் தண்டுவட படப்பிடிப்பும் இதன் பயன்பாடுகளில் அடங்கும். ஒட்டு நாட்பட்ட-நூலாம்படையுறையழற்சி நோய்களை அறிவதற்கு இப்படப்பிடிப்பு பயனாகிறது. இப்படம் அயோஃபென்டைலேட்டு மாறுபட்ட ஊடகத்தின் கீழ் காணப்படுவது போன்றதாகும்.
 
2021 ஆம் ஆண்டில் உலகில் எங்கும் மெத்தியோடல் சந்தைப்படுத்தப்பட்டதாகத் தெரியவில்லை..

மேற்கோள்கள்

கரிம அயோடைடுகள்
சல்போனேட்டுகள்
மருந்துகள்
சேக் பிகாரி மருத்துவக் கல்லூரி

சேக் பிகாரி மருத்துவக் கல்லூரி (Sheikh Bhikhari Medical College)(முந்தைய பெயர் அசாரிபாக் மருத்துவக் கல்லூரி) என்பது சார்க்கண்டு மாநிலத்தில் செயல்படும் அரசு மருத்துவக் கல்லூரி ஆகும். இது 2019ஆம் ஆண்டு நிறுவப்பட்டது. இக்கல்லூரி இளநிலை மருத்துவம் மற்றும் அறுவையியல் படிப்பை வழங்குகிறது.

நிலவியல்

அமைவிடம் 
சேக் பிகாரி மருத்துவக் கல்லூரி மற்றும் மருத்துவமனை -இல் அமைந்துள்ளது

கல்லூரி 
சேக் பிகாரி மருத்துவக் கல்லூரி வினோபா பாவே பல்கலைக்கழகத்துடன் இணைக்கப்பட்டுள்ளது. இக்கல்லூரி இந்திய மருத்துவக் கழகத்தினால் அங்கீகரிக்கப்பட்டுள்ளது. கல்லூரியுடன் தொடர்புடைய மருத்துவமனை ஹசாரிபாக் மாவட்டத்தில் உள்ள மிகப்பெரிய மருத்துவமனைகளில் ஒன்றாகும். கல்லூரிக்கான மாணவர் சேர்க்கை தேசிய தகுதி மற்றும் நுழைவுத் தேர்வு மூலம் தகுதியின் அடிப்படையில் நடைபெறுகிறது. 2019ஆம் ஆண்டு முதல் ஆண்டு இளநிலை மாணவர் சேர்க்கை இடங்கள் 100ஆக உள்ளது.

படிப்புகள் 
சேக் பிகாரி மருத்துவக் கல்லூரி மாணவர்களின் எம்பிபிஎஸ் படிப்புகளுக்கான கல்வி மற்றும் பயிற்சியை மேற்கொள்கிறது.

மேலும் பார்க்கவும்

மேற்கோள்கள்

வெளி இணைப்புகள் 
 ஹசாரிபாக் மருத்துவக் கல்லூரி

Coordinates not on Wikidata
மருத்துவக் கல்லூரிகள்
சார்க்கண்டு
அயோடின் ஈராக்சைடு

அயோடின் ஈராக்சைடு (Iodine dioxide) என்பது IO2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடினும் ஆக்சிசனும் சேர்ந்து இச்சேர்மம் உருவாகிறது. அறியப்பட்ட பல அயோடின் ஆக்சைடுகளில் இதுவும் ஒன்றாகும்.

தயாரிப்பு
கந்தக அமிலத்தை அயோடிக் அமிலத்துடன் சேர்த்து வினைபுரியச் செய்வதன் மூலமோ அல்லது உலர் தூளாக்கப்பட்ட உலர் அயோடினுடன் செறிவூட்டப்பட்ட நைட்ரிக் அமிலத்தை சேர்த்து வினைபுரியச் செய்வதன் மூலமோ அயோடின் ஈராக்சைடை தயாரிக்கலாம்.

இயற்பியல் பண்புகள்
அயோடின் ஈராக்சைடு மஞ்சள் நிறத்தில் படிகத் திண்மப் பொருளாக உருவாகிறது. தண்ணீருடன் வினைபுரிகிறது. அயோடின் ஈராக்சைடு எரிச்சலூட்டும் தன்மை கொண்டதாகும். சில மருந்துகளின் உற்பத்தியில் வெளியாகும் கழிவுகளில் அயோடின் ஈராக்சைடு காணப்படுகிறது.

மேற்கோள்கள்

அயோடின் சேர்மங்கள்
ஆக்சைடுகள்
ஈரயோடின் ஆக்சைடு

ஈரயோடின் ஆக்சைடு (Diiodine oxide) என்பது I2O
என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடினுடைய ஆக்சைடான இது ஐப்போ அயோடசு அமிலத்தின்  அமில நீரிலிக்கு ஒப்பானதாகக் கருதப்படுகிறது. நிலைப்புத்தன்மையற்ற இச்சேர்மத்தை தனித்துப் பிரிப்பது கடினமாகும்.

தயாரிப்பு
96% கந்தக அமிலத்தில் கரைக்கப்பட்ட பொட்டாசியம் அயோடேட்டுடன் அயோடினை சேர்த்து வினைபுரியச் செய்து பின்னர் விளைபொருளான குளோரினேற்றம் பெற்ற கரைப்பானில் கரைத்தால் ஈரயோடின் ஆக்சைடு உருவாகும்.

வினைகள்
ஈரயோடின் ஆக்சைடு நீருடன் வினைபுரிந்து ஐப்போ அயோடசு அமிலத்தைக் கொடுக்கும்.
I2O + H2O → 2 HIO

மேற்கோள்கள்

அயோடின் சேர்மங்கள்
ஆக்சைடுகள்
தெற்கு சித்தூர்

தெற்கு சித்தூர் (South Chittoor) என்பது இந்தியாவின் கேரளாவில் உள்ள கொச்சி நகரில் அமைந்துள்ள ஆற்றுநீரால் சூழப்பட்ட ஒரு தீவு ஆகும். வடுதலாவிற்கு அருகில் இத்தீவு அமைந்துள்ளது. வடுதாலா பாலம் தெற்கு சித்தூரை வடுதாலாவுடன் இணைக்கிறது. தெற்கு சித்தூர் தியான கேந்திரமும் சித்தூரப்பன் கோவிலும் தெற்கு சித்தூரில் அமைந்துள்ளன. ஆசுட்டர் மெடிசிட்டி என்ற பல்நோக்கு மருத்துவமனையும் இங்கு அமைந்துள்ளது.

கண்ணோட்டம்
கொச்சியில் உள்ள மற்ற பகுதிகளை ஒப்பிடும் போது, தெற்கு சித்தூர் ஓர் அமைதியான பகுதியாகும். இப்பகுதி பிரதான நிலப்பகுதியுடன் சாலை வழியாக நன்கு இணைக்கப்பட்டுள்ளது. தெற்கு சித்தூரில் இரண்டு பேருந்து நிலையங்கள் உள்ளன. பிரதான பேருந்து நிலையத்திற்கு அருகில் ஒரு படகுத் துறையும்  அமைந்துள்ளது. தெற்கு சித்தூர் நீர் மெட்ரோ நிலையத்தை மேம்படுத்தும் திட்டமும் உள்ளது. இத்திட்டம் தற்பொழுது கட்டுமானத்தில் உள்ளது. கொச்சியின் வடக்கு பகுதிகளுக்கான சேவைகளுக்கான மையமாக நீர்மெட்ரோ நிலையம் இருக்கும்.  சித்தூர் கொட்டாரம் அரண்மனை, தெற்கு சித்தூரில் உள்ள ஒரு குறிப்பிடத்தக்க சுற்றுலாத் தலமாகும். நிசாந்து சுனீச்சு நிர்வகிக்கும் புகழ்பெற்ற அடுமனையான சுச்சிதா உணவகத்திலிருந்து 1 கி.மீ தொலைவில் இந்த அரண்மனை அமைந்துள்ளது.

மேற்கோள்கள்

கொச்சி
பூடாசுடர்

பூடாசுடர் (Butastur) என்பது அசிபிட்ரிடே குடும்பத்தில் உள்ள கொன்றுண்ணிப் பறவை பேரினமாகும்.

வகைப்பாட்டியல் 
பூடாசுடர் பேரினமானது 1843ஆம் ஆண்டு இங்கிலாந்து இயற்கை ஆர்வலர் பிரையன் ஹொக்டன் கோட்க்சன் என்பவரால் வெள்ளைக் கண் வைரி மாதிரி இனமாக அறிமுகப்படுத்தப்பட்டது. இந்த பேரினத்தில் இப்போது நான்கு சிற்றினங்கள் உள்ளன.

மேற்கோள்கள் 

பறவைப் பேரினங்கள்
அமோல்

அமோல் ( Amol )  அமுல் எனவும் அறியப்படும்  என்பது ஈரானின் மாசாந்தரன் மாகாணத்தில் உள்ள அமோல் மாவட்டத்திலுள்ள ஒரு நகரமாகும். இது மாவட்டத்திற்கு  தலைநகராகவும் செயல்படுகிறது.

அமைவிடம் 
அமோல் அராசு ஆற்றங்கரையில் அமைந்துள்ளது. இது காசுப்பியன் கடலுக்கு தெற்கே 20 கி.மீ (12 மை) தொலைவிலும் அல்போர்சு மலைகளுக்கு வடக்கே 10 கி.மீ (6.2 மை) தொலைவிலும் உள்ளது. மேலும், இது தெகுரானிலிருந்து 180 கிலோமீட்டர்கள் (110 மை) தொலைவிலும், மாகாண தலைநகரான சாரிக்கு மேற்கே 60 கிலோமீட்டர்கள் (37 மை) தொலைவிலும் உள்ளது.

பின்னணி 
இது ஈரானின் பழமையான நகரங்களில் ஒன்றாகவும் ஒரு வரலாற்று நகரமாகவும் உள்ளது. அதன் அடித்தளம் அமர்டுக்கு முந்தையது. எழுதப்பட்ட வரலாற்றில், அமோல், சா நாமாவின், நிகழ்வுகளின் முக்கிய மையங்களில் ஒன்றாக இருந்துள்ளது. அமோல் என்பது ஈரானின் அரிசி தலைநகரான மாசாந்தரனின் தொழில் மையமாகவும் கலாச்சாரத்தின் துருவமாகவும் உள்ளது. ஈரானின் போக்குவரத்து, விவசாயம், சுற்றுலா மற்றும் தொழில்துறையின் மிக முக்கியமான நகரங்களில் இதுவும் ஒன்று. மேலும் இது ஈரானின் பால் மற்றும் இறைச்சி பொருட்கள் மையமகவும் உள்ளது. மேலும் இது வரலாற்று, அறிவியல் மற்றும் தத்துவ நகரம், இறக்காத நகரம் மற்றும் எசார் சங்கர் நகரம் எனவும் அறியப்படுகிறது 

ஈரானின் மிகப் பழமையான நகரங்களில் ஒன்றான இந்நகரத்தை பல வரலாற்றாசிரியர்கள் மற்றும் புவியியலாளர்கள் இது கிமு 1 மில்லினியத்தில் நிறுவப்பட்டதாக நம்புகின்றனர். புராண அரசர் தக்முராசின் ஆட்சியின் போது நகரம் அதன் எழுச்சியைக் கண்டதாக சில வரலாற்றாசிரியர்கள் கூறுகின்றனர்.

அமோல் நகரின் சிறப்புகள் 

 ஈரானின் முதல் எஃகு ஆலை   
 ஈரானில் முதல் பீரங்கி மற்றும் துப்பாக்கிப் பட்டறை 
 ஈரானில் முதல் உலோக வார்ப்புகளை உற்பத்தி செய்யும் ஒரு தொழிற்சாலை   
 ஈரானில் முதல் நவீன இரயில்வே  
 ஈரானில் முதல் ரூபாய் நோட்டு அச்சடிக்கும் தொழிற்சாலை 
 ஈரானின் முதல் சாலைக் கட்டிடம் 
 வடக்கு ஈரானின் முதல் வணிக துறைமுகம்  
 ஈரானில் முதல் பருத்தி ஜின் தொழிற்சாலை 
 ஈரானின் முதல் கனிம நீர் தொழிற்சாலை 
 ஈரானில் முதல்  மரத் தொழிற்சாலை 
 ஈரானில் உள்ள பழமையான பள்ளி

அகழ்வாராய்ச்சிகள் 
சமீபத்திய ஆண்டுகளில் செய்யப்பட்ட அகழ்வாராய்ச்சியில் கலே கேசு மலை மீது, சில பழங்கால நகைகள் கண்டுபிடிக்கப்பட்டன. தொல்லியல் பகுப்பாய்வு கிமு 1 ஆம் மில்லினியத்தைக் கணக்கிட்டது.  வெண்கல வயது முதல் இன்றுவரை நகைகள் மற்றும் பொருட்களின் பின்னணியை வெளிப்படுத்தியது. சகாப்தத்தின் பாலிரான் படைப்புகளில் ஆய்வு  செய்ததில் பழைய கற்காலப் பொருட்களும் கண்டுபிடிக்கப்பட்டது.

மேற்கோள்கள்

வெளி இணைப்புகள் 

Tourismo Amol
chnpress.com
lovelyiran.com
itto.org
parrpirar.org
Yourwonder Amol
Amol Chto
Amol DataBase
english.irib.ir

ஈரானின் தொல்லியற்களங்கள்
Official website different in Wikidata and Wikipedia
பாரசீக மொழி வார்த்தைகளைக் கொண்ட கட்டுரைகள்
Coordinates on Wikidata
துளசிமதி முருகேசன்

துளசிமதி முருகேசன்  (Thulasimathi Murugesan)  இந்தியாவின் தமிழ்நாடு மாநிலம்  காஞ்சிபுரத்தைச் சேர்ந்த  ஓர் இணை இறகுப்பந்து விளையாட்டு வீராங்கனையாவார். 2022 ஆம் ஆண்டு சீனாவின் காங்சோவில் நடைபெற்ற இணை ஆசிய விளையாட்டுப் போட்டியில் இவர் இந்தியாவைப் பிரதிநிதித்துவப்படுத்தினார்.  இணை இறகுப்பந்து  போட்டிகளில், கீழ் மூட்டுகள் குறைபாடு வகையினருக்கான  போட்டிகளான  எசுஎல்3-எசுயூ5 போட்டிகளிலும் மற்றும் மேல்மூட்டு குறைபாட்டு வகையினருக்கான போட்டிகளில் பங்கேற்று மூன்று பதக்கங்களை வென்றார்.

தொழில் 
2023 ஆம் ஆண்டு திசம்பர் மாதத்தில் துளசிமதி 5 ஆவது பன்னாட்டு பாசா துபாய் இணை இறகுப்பந்து போட்டியில்  மானசி இயோசியுடன் சேர்ந்து பெண்கள் இரட்டையர் பிரிவில் தங்கப் பதக்கத்தை வென்றார்  பின்னர் கலப்பு இரட்டையர் எசுஎல்3 மற்றும் எசுயூ5 வகை போட்டி ஆகியவற்றில் நித்தேசு குமாருடன் இணைந்து மற்றொரு வெண்கலப் பதக்கம் வென்றார். மானசியுடன் இணைந்து, உலக இணை-இறகுப்பந்து இரட்டையர் தரவரிசையில் இவர் இரண்டாவது இடத்தில் உள்ளார்.  ஐதராபாத்து நகரத்தில் பயிற்சியாளர் கோபிசந்திடம் துளசிமதி பயிற்சி பெற்றார். 

காங்சூவில் நடந்த 4 ஆவது ஆசிய இணை விளையாட்டுப் போட்டியில் தங்கம், வெள்ளி, வெண்கலம் என மூன்று பதக்கங்களை துளசிமதி வென்றார்.   2023 ஆம் ஆண்டு அக்டோபர் மாதம் 25 ஆம் தேதியன்று கலப்பு இரட்டையர் எசுஎல்3-எசுயூ5 வகையினர் இரட்டையர் போட்டியில்  நித்தேசு  குமாருடன் அணியாக விளையாடி வெண்கலப் பதக்கம் வென்றார். அக்டோபர் மாதம் 27 ஆம் தேதியன்று பெண்கள் இரட்டையர் எசுஎல்3-எசுயூ5  வகையினர் போட்டியில் மானசி இயோசியுடன் இணைந்து வெள்ளிப் பதக்கத்தை வென்றார்  தனிப்பட்ட பெண்கள் ஒற்றையர் எசுயூ5 வகையினருக்கான போட்டியில் தங்கப் பதக்கம் வென்று முதலிடத்தைப் பிடித்தார்.

மேற்கோள்கள்

புற இணைப்புகள் 
 ஒலிம்பிக் தங்க குவெசுட்டு

தமிழ்நாட்டு விளையாட்டு வீராங்கனைகள்
வாழும் நபர்கள்
காஞ்சிபுரம் மாவட்ட நபர்கள்
இந்திய இறகுப்பந்தாட்ட வீரர்கள்
நித்ய சிறீ சிவன்

நித்ய சிறீ சிவன் (Nithya Sre Sivan) இந்தியாவின் தமிழ்நாட்டைச் சேர்ந்த ஒரு இணை விளையாட்டு  வீராங்கனையாவார். 2022 ஆம் ஆண்டு சீனாவின் காங்சூவில் நடைபெற்ற  இணை ஆசிய விளையாட்டுப் போட்டியில் இரண்டு வெண்கலப் பதக்கங்களை வென்றார். 2023  ஆம் ஆண்டு அக்டோபர் மாதம் 25 ஆம் தேதியன்று குறுகிய உயரம் கொண்டவர் வகையான எசுஎச்6 பிரிவில். கலப்பு இரட்டையர் மற்றும் பெண்கள் இரட்டையர் இறகுப்பந்தாட்டப் போட்டிகள் இரண்டிலும் வெண்கலம் வென்றார்.

ஆரம்ப கால வாழ்க்கை 
நித்ய சிறீ 2016 ஆம் ஆண்டு வேடிக்கை மற்றும் பொழுதுபோக்கிற்காக திறமையான விளையாட்டு வீரர்களுடன் இடகுபந்தாட்டம்  விளையாடத் தொடங்கினார்.  பின்னர் 2019  ஆம் ஆண்டில் இவர் இணை விளையாட்டுப் போட்டிகளைப் பற்றி அறிந்து கொண்டார். தீவிர இறகுப்பந்தாட்ட விளையாட்டின் மீது தனது கவனத்தை மாற்றி லக்னோவில் பயிற்சியாளர் கௌரவ் கண்ணாவின் கீழ் பயிற்சியைத் தொடங்கினார்.

தொழில் 
2023  ஆம் ஆண்டு அக்டோபர் மாதத்தில் இவர் இணை ஆசிய விளையாட்டுப் போட்டிகளில் இரண்டு வெண்கலப் பதக்கங்களை வென்றார். ஏப்ரல் 2023 ஆம் ஆண்டு ஏப்ரல் மாதத்தில் பிரேசில் நாட்டில் நடைபெற்ற இணை இறகுபந்தாட்ட  பன்னாட்டு  போட்டியில் இரண்டு தங்கப் பதக்கங்களை வென்றார்.  மே 2022 ஆம் ஆண்டு மே மாதத்தில்  ஆசிய இளையோர் வெற்றியாளர் போட்டியில் மனாமாவில் நடந்த 1 ஆவது பகுரைன் இணை இறகுப்பந்து பன்னாட்டு வெற்றியாளர் போட்டியில் தங்கப் பதக்கத்தையும் வென்றார்.  2022 திசம்பரில், லிமாவில் நடந்த பெரு நாட்டின் இணை இறகுப்பந்தாட்ட பன்னாட்டு போட்டியில் வெள்ளிப் பதக்கம் வென்றவரை பெண்களுக்கான ஒற்றையர் எசுஎச்6 வகையினருக்கான  இறுதிப் போட்டியில் வென்று தங்கம் வென்றார்.

மேற்கோள்கள் 

தமிழ்நாட்டு விளையாட்டு வீராங்கனைகள்
இந்தியப் பெண் தடகள வீரர்கள்
வாழும் நபர்கள்
இந்திய இறகுப்பந்தாட்ட வீரர்கள்